Legal Document

Category: 18

Text:
1α. ΒΑΣΙΛΙΚΟΝ ΔΙΑΤΑΓΜΑ. της 5/19 Απρ. 1938 (ΦΕΚ Α΄ 162) Περί ιδρύσεως και οργανώσεως των προστατευτικών Εταιρειών αποφυλακιζομένων. Έχοντες υπ’ όψει τα άρθρ. 5, 6, 7 και 8 του Α.Ν. υπ’ αριθ. 869 «περί ιδρύσεως Γενικής Εταιρείας Φυλακών και προστατευτικών Εταιρειών αποφυλακιζομένων κλπ.», προτάσει του Ημετέρου επί της Δικαιοσύνης Υπουργού και μετά γνωμοδότησιν του Συμβουλίου της Επικρατείας, απεφασίσαμεν και διατάσσομεν: Ίδρυσις προστατευτικών Εταιρείων Άρθρ.1.-Εις την έδραν εκάστου Πρωτοδικείου ιδρύονται μετ’ έγκρισιν του Υπουργού της Δικαιοσύνης μία ή πλείονες Εταιρείαι προστασίας αποφυλακιζομένων, αίτινες διατελούν υπό την εποπτείαν και τον έλεγχον του Υπουργού της Δικαιοσύνης, καθώς και της Γενικής Εταιρείας Φυλακών κατά τα ειδικώτερον υπό των κειμένων διατάξεων καθοριζόμενα. Διοίκησις Άρθρ.10.-1.Αι προστατευτικαί Εταιρείαι μεριμνούν δια την κοινωνικήν επαναποκατάστασιν των αποφυλακιζομένων καταδίκων. Προς τον σκοπόν τούτον ειδοποιούμεναι παρά των Διευθυντών των Φυλακών, συμφώνως προς το εδάφ. 6 του αρθρ. 5 του Α.Ν. 869, συλλέγουσι τας αναγκαίας πληροφορίας περί του προηγουμένου βίου του μέλλοντος να αποφυλακισθή, των τυχόν προγενεστέρων καταδικών αυτού, της εν τη Φυλακή διαγωγής, της οικογενειακής αυτού καταστάσεως και τέλος των συνθηκών υφ’ ας διέπραξε το δι’ ο κατεδικάσθη αδίκημα. 2.Εφ’ όσον εκ της ανωτέρω ερεύνης ήθελε διαπιστωθή ότι παρίσταται ανάγκη παροχής προστασίας, η Διοίκησις της Εταιρείας προβαίνει εις την υπόδειξιν ενός μέλους αυτής, το οποίον αναλαμβάνει τον αποφυλακισθησόμενον υπό την προστασίαν αυτού. Η προς παροχήν προστασίας υποχρέωσις των Εταιρειών αφορά κυρίως τους εκτίσαντας ποινήν ανωτέραν του έτους, ούχ’ ήττον όμως τη προτάσει του Διευθυντού της Φυλακής δύναται να παρασχεθή η ανωτέρω προστασία και εις άτομα καταδικασθέντα εις βραχυχρονίους ποινάς, ιδία εφ’ όσον πρόκειται περί ανηλίκων εστερημένων προστατών ή ηθικώς εγκαταλελειμμένων. 3.Το παρά του Διοικητικού Συμβουλίου υποδειχθέν μέλος της Εταιρείας έρχεται εις άμεσον και όσον ένεστι συχνοτέραν επαφήν μετά του προστατευομένου καθ’ ον χρόνον εισέτι ούτος εκτίει την ποινήν αυτού, προσανατολίζον αυτόν επί των νέων συνθηκών της κοινωνίας και πληροφορούμενον περί των αναγκών αυτού. Προς τούτοις μεριμνά δια την εξεύρεσιν αυτώ καταλλήλου εργασίας, δι’ εκθέσεώς του δε προς την διοίκησιν της Εταιρείας αιτείται την έγκρισιν της αναγκαίας πιστώσεως δια την αγοράν των απαραιτήτων ενδυμάτων, εργαλείων και λοιπών αναγκαιούντων αυτώ ειδών. 6.Ι.ε.1α Εταιρείες Προστασίας Κρατουμένων - Αποφυλακιζομένων 4.Η επαγρύπνησις της Εταιρείας, προκειμένου ιδίως περί αποφυλακιζομένων, οίτινες δεν συνεπλήρωσαν εισέτι το 21ον έτος της ηλικίας των, εξακολουθεί και μετά την εξεύρεσιν της μονίμου εργασίας. 5.Ο εργοδότης όστις προσέλαβεν εις την υπηρεσίαν αυτού αποφυλακιζόμενον, υποχρεούται να παρέχη εις την Εταιρείαν τας εκάστοτε ζητουμένας πληροφορίας περί της εν γένει διαγωγής αυτού. Άρθρ.11.-Εφ’ όσον εις την πόλιν εις την οποίαν εδρεύει η Εταιρεία δεν λειτουργούν λαϊκά υπνωτήρια και συσσίτια απόρων, το Διοικητικόν Συμβούλιον μετά πρόχειρον διαγωνισμόν, συμβάλλεται μεθ’ ενός εστιάτορος και ενός ξενοδόχου δια τας ανάγκας των αποφυλακιζομένων. Άρθρ.12.-1.Προκειμένου περί καταδίκου καταγομένου ή κατοικούντος μακράν του τόπου της εκτίσεως της ποινής, η προστατευτική εταιρεία της περιφερείας ταύτης μετά προηγουμένην διαπίστωσιν του γεγονότος τούτου, παρέχει αυτώ τα μέσα προς επάνοδον εις την πατρίδα του ή εις τον τόπον της διαμονής της οικογενείας του. Αι προστατευτικαί Εταιρείαι των μεγάλων ιδία πόλεων δέον όπως αποφεύγωσι να διευκολύνωσι την εν αυταίς εγκατάστασιν των αποφυλακιζομένων, εκτός εάν ήθελε κριθή ότι δεν είναι σκόπιμος η επάνοδος τούτων εις τον τόπον της διαπράξεως του αδικήματος ή ότι ειδικοί προς τούτο συντρέχουσι λόγοι αναφερόμενοι εις το πρόσωπον του αποφυλακιζομένου ιδίως δια την εξεύρεσιν εργασίας. 2.Η προστατευτική Εταιρεία του τόπου της αποφυλακίσεως εφοδιάζει τον εξερχόμενον των φυλακών δι’ επιστολής απευθυνομένης προς την Εταιρείαν του τόπου ένθα πρόκειται ούτος να εγκατασταθή. Εκ παραλλήλου δε ειδοποιεί και την Εταιρείαν ταύτην περί της αφίξεως του αποφυλακιζομένου εις την περιφέρειαν αυτής και χορηγεί πάσαν άλλην αναγκαίαν πληροφορίαν αφορώσαν τον αποφυλακιζόμενον ιδίως δια την επίβλεψιν και παρακολούθησιν αυτού. 3.Τα Λιμεναρχεία του Κράτους υποχρεούνται εις την κατ’ απόλυτον προτεραιότητα χορήγησιν δωρεάν εισιτηρίων εις τους αποφυλακιζομένους επί τη βάσει σημειωμάτων της προστατευτικής Εταιρείας. Άρθρ.13.-Εφ’ όσον πρόκειται περί αποφυλακιζομένου αποδεδειγμένως ανικάνου δι’ οιονδήποτε βιοποριστικόν επάγγελμα και απόρου, η προστατευτική Εταιρεία του τόπου της αποφυλακίσεως μεριμνά δια την έγκαιρον εισαγωγήν αυτού εις ανάλογον ίδρυμα. Περί δικαστικής συνδρομής των υποδίκων Άρθρ.14.-1.Τη αιτήσει των διευθυνόντων τας φυλακάς αι προστατευτικαί Εταιρείαι παρέχουσιν εις τους απόρους υποδίκους ηθικήν και υλικήν ενίσχυσιν δια την καλλιτέραν εμφάνισιν της υπερασπίσεως αυτών, υποδεικνύουσαι άμα εν ή και πλείονα εκ των μελών της Εταιρείας των ασκούντων το επάγγελμα του δικηγόρου δια την άνευ αμοιβής υπεράσπισιν αυτών. 2.Οι ανακριταί ή άλλοι ανακριτικοί υπάλληλοι υποχρεούνται εφ’ όσον ζητήσει ο κατηγορούμενος τον διορισμόν συνηγόρου, να αποτανθώσιν εις την προστατευτικήν Εταιρείαν της περιφερείας των δια την υπόδειξιν αυτού. Περί προστασίας των οικογενειών των κρατουμένων Άρθρ.15.-1.Τη αιτήσει παντός κρατουμένου, υποβαλλομένη δια της διευθυνούσης το Σωφρονιστικόν κατάστημα αρχής, η διοίκησις των προστατευτικών Εταιρειών ορίζει έν εκ των μελών της Εταιρείας, όπερ επισκεπτόμενον την οικογένειαν αυτού λαμβάνει γνώσιν των αναγκών αυτής. 2.Ο ούτω υποδειχθείς παρά της Εταιρείας εμφανίζεται πάντοτε υπό την ιδιότητα του προστάτου, συνιστά δε ιδιαιτέρως εις την οικογένειαν του κρατουμένου όπως εξακολουθή εκδηλούσα αγάπην και στοργήν προς τον κρατούμενον και εν γένει φροντίζει δια την διατήρησιν αγαθών σχέσεων και της δεούσης ψυχικής επαφής μεταξύ αυτών. 3.Το παρά της Εταιρείας ούτω εντεταλμένον μέλος υποβάλλει έκθεσιν προς το Διοικητικον Συμβούλιον περί των υλικών αναγκών της οικογενείας του κρατουμένου, προκαλούν την έγκρισιν της σχετικής πιστώσεως. Ιδιαιτέρα καταβάλλεται μέριμνα δια την ανατροφήν, εκπαίδευσιν και κοινωνικήν αποκατάστασιν των τέκνων του καταδίκου, άτινα εκ της καταδίκης του γονέως αυτών παραμένουν άνευ προστάτου. Προς τον σκοπόν τούτον η Εταιρεία πληροφορείται περί της ηθικής καταστάσεως της οικογενείας του κρατουμένου ή των οικογενειών ένθα διαβιούν ή εργάζονται ανήλικα αυτού τέκνα και λαμβάνει τα προσήκοντα μέτρα προστασίας αυτών. Όμοια μέτρα λαμβάνει και δια τα εις εργοστάσια ή καταστήματα εν γένει εργαζόμενα ανήλικα τέκνα κρατουμένων. (Μετά την σελ. 634,02) Σελ. 634,03 355-089 Εταιρείες Προστασίας Κρατουμένων - Αποφυλακιζομένων 6.Ι.ε.1α Επίβλεψις των υπό όρον απολυομένων Άρθρ.16.-Ο Διευθύνων το Σωφρονιστικόν Ίδρυμα, προκειμένου να γνωματεύση περί της χορηγήσεως ή μη της υπό όρον απολύσεως, δύναται να ζητήση την γνώμην της προστατευτικής Εταιρεία του τόπου της εκτίσεως της ποινής ή της μονίμου κατοικίας του καταδίκου. Η Προστατευτική Εταιρεία εκφέρει την γνώμην της επί τη βάσει αφ’ ενός μεν των παρ’ αυτής συλλεγεισών πληροφοριών περί του προγενεστέρου βίου του καταδίκου και τηςοικογενειακής αυτού καταστάσεως, αφ’ ετέρου δε του δυνατού της εξευρέσεως αυτώ βιοποριστικού επαγγέλματος. Το Υπουργείον της Δικαιοσύνης δικαιούται να καταστήση υποχρεωτικήν δια τον διευθύνοντα το Σώφρονιστικόν Ίδρυμα την ενέργειαν ταύτην, προκειμένου δι’ ωρισμένας κατηγορίας κρατουμένων. Άρθρ.17.-Πας υπό όρον απολυθείς, καθ’ όλον το στάδιον της δοκιμασίας, διατελεί υπό την επίβλεψιν της Εταιρείας του τόπου της κατοικίας αυτού. Προς τούτο υποχρεούται να εμφανίζηται εις τα γραφεία της Εταιρείας κατά τα υπό του Προέδρου αυτής καθοριζόμενα χρονικά διαστήματα παρέχων τας ζητουμένας πληροφορίας περί του τρόπου της διαβιώσεώς του. Η Εταιρεία δι’ ενός των μελών αυτής προβαίνει εις την εξακρίβωσιν των ούτω παρεχομένων πληροφοριών. Άρθρ.18.-1.Η Εταιρεία δι’ αποφάσεως του Διοικητικού Συμβουλίου αυτής δύναται να ζητήση την ανάκλησιν της υπό όρον απολύσεως εάν ο αποφυλακισθείς εκτραπή εις κακήν διαγωγήν, ή δεν συμμορφωθή προς τας κατά την απόλυσιν επιβληθείσας αυτώ υποχρεώσεις ή προς τας υποδείξεις της Εταιρείας. 2.Η παρά τω Υπουργείω Δικαιοσύνης Επιτροπή επί της υπό όρον απολύσεως των κρατουμένων δικαιούται προ πάσης αποφάσεως περί ανακλήσεως της υπό όρον απολύσεως, να αιτήσηται την γνώμην της προστατευτικής Εταιρείας του τόπου της κατοικίας του καταδίκου. Προστασία των κρατουμένων Άρθρ.19.-Η Διοίκησις των προστατευτικών Εταιρειών ή αι παρ’ αυτής συνιστώμεναι Επιτροπαί, κατόπιν σχετικής αποφάσεώς της, επισκέπτονται τους κρατουμένους εν ταις Φυλακαίς της περιφερείας αυτών, συμφώνως προς το άρθρ. 5 εδάφ. 5 του Α.Ν. 869 προς διαπίστωσιν των αναγκών αυτών. Σελ. 634,04 355-090 Άρθρ.2.-Εκάστη προστατευτική Εταιρεία διοικείται υπό Συμβουλίου αποτελουμένου εκ Δικαστικών, Διοικητικών, Εκλησιαστικών και Εκπαιδευτικών λειτουργών, Δημοτικών ή Κοινοτικών αρχόντων ή μελών των συμβουλίων αυτών ή ανωτέρων Δημοτικών υπαλήλων και εξ  Σελ. 634(β) 355-086 ιδιωτών αμφοτέρων των φύλων διακρινομένων δια την ειδικήν αυτών μόρφωσιν ή την κοινωφελή αυτών δράσιν. Το Διοικητικόν Συμβούλιον συγκροτείται εξ εννέα το πολύ τακτικών μελών και τριών αναπληρωματικών, διορίζεται δε παρά του Υπουργού της Δικαιοσύνης μετά γνωμάτευσιν της Γενικής Εταιρείας Φυλακών. Ο Υπουργός της Δικαιοσύνης δύναται προσέτι δια τον καθορισμόν των υπ’ όψει αυτού προσώπων προς διορισμόν των ως μελών του Συμβουλίου να ζητή την γνώμην των κατά τόπους Νομαρχών ή Εισαγγελέων. Άρθρ.20.Αι προστατευτικαί Εταιρείαι δύνανται να μεριμνώσι, κατά τα ειδικώτερον παρά του Υπουργού της Δικαιοσύνης καθοριζόμενα, δια την θρησκευτικήν διαπαιδαγώγησιν των κρατουμένων, ως και δια την εν γένει ηθικήν ενίσχυσιν αυτών δια νουθεσιών, καταλλήλων διαλέξεων, βιβλίων και δι’ οργανώσεως μαθημάτων δια τους αγραμμάτους. Άρθρ.21.-Αι προστατευτικαί εταιρείαι καταβάλλουσι πάσαν δυνατήν προσπάθειαν δια την ικανοποίησιν των νομίμων επιδιώξεων των κρατουμένων ενώπιον των διαφόρων αρχών, ως και δια την παροχήν της δεούσης δικαστικής συνδρομής προς υπεράσπισιν των διαφόρων αυτών δικαιωμάτων, άτινα οι αντίδικοί των επωφελούμενοι της στερήσεως της ελευθερίας αυτών παρεβίασαν. Προς τον σκοπόν τούτον δύναται δι’ αποφάσεως του Διοικητικού Συμβουλίου, να εγκριθή πίστωσις δια την προκαταβολήν των αναγκαίων δικαστικών εξόδων. Άρθρ.22.-Τη εγκρίσει της διοικούσης την φυλακήν αρχής και εφ’ όσον δεν παρέχεται υπό του Κράτους η δέουσα ιατρική περίθαλψις, αι εταιρείαι δύνανται να ασχολώνται με την περίθαλψιν των ασθενών κρατουμένων, παρέχουσαι αυτοίς την δέουσαν ιατρικήν συνδρομήν, ιδίως δια των εκ των μελών αυτών ιατρών και μεριμνώσι δια την διαρκούσης της εκτίσεως της ποινής θεραπείαν των κρατουμένων από πάσης χρονίας νόσου, η ύπαρξις των οποίων θα ήθελε δυσχεράνει το έργον της κοινωνικής αυτών επαναποκαταστάσεως κατά τον χρόνον της αποφυλακίσεώς των. Άρθρ.23.-Αι προστατευτικαί Εταιρείαι, καλούμεναι, συνδράμουν την σωφρονιστικήν υπηρεσίαν δια την καλυτέραν οργάνωσιν εργασιών εν ταις Φυλακαίς προς απασχόλησιν των κρατουμένων και επαγγελματικήν εκπαίδευσιν αυτών, καθώς και δια την κατανάλωσιν των παραγομένων ειδών, ερχόμεναι προς τούτο εις συνεννόησιν μετά των επαγγελματικών σωματείων και των επαγγελματιών εν γένει. Άρθρ.24.-Δια τον εν τω προηγουμένω άρθρω σκοπόν καθώς και την ικανοποίησιν οιωνδήποτε άλλων επειγουσών αναγκών των κρατουμένων, αι προστατευτικαί εταιρείαι δύνανται να προβαίνουν εις την ενέργειαν σχετικών δαπανών. 6.Ι.ε.1α Εταιρείες Προστασίας Κρατουμένων - Αποφυλακιζομένων Ιδρύματα δια τους αποφυλακιζομένους Άρθρ.25.-1.Αι προστατευτικαί Εταιρείαι εφ’ όσον εξασφαλίσωσιν τους αναγκαίους πόρους, προβαίνουσιν εις την ίδρυσιν ιδίων καταστημάτων δια την διανυκτέρευσιν των αποφυλακιζομένων μέχρι της εξευρέσεως αυτοίς εργασίας. Εις τα καταστήματα ταύτα, άτινα λειτουργούσι βάσει κανονισμού εγκρινομένου υπό του Υπουργού της Δικαιοσύνης, δύνανται να οργανωθώσι βιοτεχνικαί εργασίαι προς απασχόλησιν των αποφυλακιζομένων κατά το ανωτέρω χρονικόν διάστημα. 2.Αι προστατευτικαί Εταιρείαι ιδρύουν καταστήματα καταλλήλου προστασίας δια τους αποφυλακιζομένους ανηλίκους, ως και δια τους ανηλίκους, οίτινες απηλλάγησαν πάσης ποινής δι’ έλλειψιν καταλογισμού. Επίσης αι προστατευτικαί Εταιρείαι διατηρούν καταστήματα ανατροφής και διαπαιδαγωγήσεως των ανηλίκων τέκνων των κρατουμένων, άτινα δια της καταδίκης του γονέως αυτών εστερήθησαν του προστάτου των. Τ’ ανωτέρω καταστήματα διέπονται υπό Κανονισμού εγκρινομένου παρά του Υπουργού της Δικαιοσύνης. Διάφοροι διατάξεις Άρθρ.26.-1.Αι Διοικήσεις των προστατευτικών Εταιρειών οφείλουσι ν’ ανακοινώσι την ίδρυσιν αυτών προς τας διευθύνσεις των Φυλακών της περιφερείας των δικαιούμεναι όπως αλληλογραφώσι μετ’ αυτών και ν’ αναφέρωνται προς την Κεντρικήν Σωφρονιστικήν Διοίκησιν δια παν ζήτημα δυνάμενον να εξυπηρέτηση τον σκοπόν αυτών. 2.Αι Προστατευτικαί Εταιρείαι δια την εκπλήρωσιν του προορισμού αυτών ευρίσκονται εις άμεσον επαφήν και συνεργασίαν μεθ’ όλων των εν τη περιφερεία αυτών λειτουργούντων φιλανθρωπικών Σωματείων και ιδρυμάτων δημοσίων ή ιδιωτικής πρωτοβουλίας, των οποίων αιτούνται την συνδρομήν. 3.Αι κατά τόπους δικαστικαί, αστυνομικαί, εκπαιδευτικαί, δημοτικαί, κοινοτικαί και λοιπαί αρχαί ως και τα οιασδήποτε αποστολής ιδρύματα κοινωνικής προνοίας υποχρεούνται να παρέχωσι την εαυτών συνδρομήν εις το έργον των προστατευτικών εταιρειών. Άρθρ.27.-Εκάστη Εταιρεία τηρεί αλφαβητικόν μητρώον των προσώπων εις α παρεσχέθη προστασία, εν τω οποίω αναγράφεται και οποία η παρασχεθείσα προστασία εις έκαστον αποφυλακιζόμενον ή την οικογένειαν των κρατουμένων. Αντίγραφαν του μητρώου τούτου αποστέλλει καθ’ εξαμηνίαν εις την Γενικήν Εταιρείαν Φυλακών και την Διεύθυνσιν Σωφρονιστικής Διοικήσεως του Υπουργείου Δικαιοσύνης. Άρθρ.28.-Αι λεπτομέρειαι της Διοικήσεως των Προστατευτικών Εταιρειών, της διαχειρίσεως των πόρων αυτών, του τρόπου της παροχής της προστασίας εις τους αποφυλακιζομένους και τας οικογενείας των κρατουμένων καθώς και παν ό,τι αφορά την πρόσληψιν προσωπικού δια τας ανάγκας διοικήσεως, καθορίζονται υπό του εσωτερικού κανονισμού της Εταιρείας καταρτιζομένου παρά του Διοικητικού αυτής Συμβουλίου. Αντίγραφον του εσωτερικού κανονισμού εκάστης Εταιρείας υποβάλλεται εις την Γεν. Ετ. Φυλακών και εις την Διεύθυνσιν Σωφρονιστικής Διοικήσεως του Υπουργείου Δικαιοσύνης. Άρθρ.29.-Εκάστη προστατευτική Εταιρεία έχει ιδίαν σφραγίδα ης ο τύπος καθορίζεται δι’ αποφάσεως του Διοικητικού αυτής Συμβουλίου. Προστασία αποφυλακιζομένων αλλοδαπών Άρθρ.3.-1.Η θητεία του Διοικητικού Συμβουλίου των Προστατευτικών Εταιρειών είναι τριετής επιτρεπομένου του επαναδιορισμού των μελών αυτού. 2.Ο Υπουργός της Δικαιοσύνης δικαιούται μετά γνώμην της Γενικής Εταιρείας Φυλακών ή του Διευθυντού της Σωφρονιστικής Διοικήσεως του Υπουργείου Δικαιοσύνης, να προβαίνη εις την αντικατάστασιν των μελών του Διοικητικού Συμβουλίου, εν όλω ή εν μέρει και προ της λήξεως της τριετούς θητείας εφ’ όσον ήθελε διαπιστωθή προσηκόντως έλλειψις επαρκούς δράσεως ή ενέργειαι αντιτιθέμεναι προς την πραγμάτωσιν του σκοπού της Εταιρείας. 3.Η εις το Διοικητικόν Συμβούλιον συμμετοχή των διορισθέντων ως μελών αυτού δημοσίων υπαλλήλων είναι υποχρεωτική, οιαδήποτε δε αμέλεια εν τη εκπληρώσει των τοιούτων καθηκόντων αυτών κολάζεται ως πειθαρχικόν παράπτωμα κατά τας ισχυούσας δι’ έκαστον εξ αυτών διατάξεις. 4.Το αξίωμα του μέλους του Διοικητικού Συμβουλίου των Προστατευτικών Εταιρειών είναι τιμητικόν και άμισθον, απαγορευομένης της καταβολής οιασδήποτε αποζημιώσεως. 6.Ι.ε.1α Εταιρείες Προστασίας Κρατουμένων - Αποφυλακιζομένων Άρθρ.30.-Εφ’ όσον ειδική Εταιρεία προστασίας δεν λειτουργεί δια τους αλλοδαπούς αποφυλακιζομένους, κυρίως δια την μέριμναν της αποστολής των εις τας χώρας εξ’ ων κατάγονται, η μέριμνα αύτη ανατίθεται υπό του Υπουργού της Δικαιοσύνης εις μίαν των εν Αθήναις ή Πειραιεί Προστατευτικών Εταιρειών. Η Εταιρεία αύτη ευρίσκεται εις επικοινωνίαν μετά ξένων ομοίων Εταιρειών, αίτινες ενδιαφέρονται δια την προστασίαν των εις τας ξένας χώρας αποφυλακιζομένων Ελλήνων. Μεταβατικαί διατάξεις Άρθρ.31.-Κατά την πρώτην εφαρμογήν του παρόντος, τα Διοικητικά Συμβούλια των Προστατευτικών Εταιρειών δύνανται να διορισθώσιν υπό του Υπουργού της Δικαιοσύνης άνευ γνώμης της Γεν. Εταιρείας Φυλακών. Κατά τον αυτόν χρόνον, δύναται ο Υπουργός της Δικαιοσύνης να καταρτίση εν τη έδρα εκάστου Πρωτοδικείου τριμελείς Επιτροπάς εκ των εν τω αρθρ. 2 του παρόντος αναφερομένων προσώπων, εις ας ν’ αναθέση την υπόδειξιν των καταλληλοτέρων εν τη περιφερεία προσώπων, δια τον διορισμόν των ως μελών του πρώτου Διοικητικού Συμβουλίου των Προστατευτικών Εταιρειών. Αι τοιαύται υποδείξεις αποτελούσιν απλώς συμβουλευτικήν γνώμην δια τον Υπουργόν της Δικαιοσύνης. Ο αυτός Υπουργός δημοσιεύσει και εκτελέσει το Δ/μα τούτο. Άρθρ.4.-1.Τον Πρόεδρον του Διοικητικού Συμβουλίου ορίζει ο Υπουργός της Δικαιοσύνης, τον δε Αντιπρόεδρον, τον Γεν. Γραμματέα και τον Ταμίαν Εταιρείας εκλέγει το Διοικητικόν Συμβούλιον άμα τω διορισμώ του, μεταξύ των μελών αυτού. 2.Ο Πρόεδρος εκπροσωπεί την Εταιρείαν ενώπιον των Δικαστηρίων και πάσης αρχής και εν γένει εις τας εξωτερικάς αυτής σχέσεις και συναλλαγάς. Ο Αντιπρόεδρος αναπληροί τον Πρόεδρον απόντα ή κωλυόμενον. 3.Ο Γεν. Γραμματεύς συνυπογράφει μετά του Προέδρου τα έγγραφα της Εταιρείας και επιμελείται περί της καλής διεξαγωγής της εσωτερικής υπηρεσίας της Εταιρείας. Τον Γεν. Γραμματέα απόντα ή κωλυόμενον αναπληροί είς των συμβούλων οριζόμενος εκάστοτε υπό του Διοικητικού Συμβουλίου. 4.Το Διοικητικόν Συμβούλιον συνεδριάζει τακτικώς άπαξ του μηνός, εκτάκτως δε οσάκις καλείται υπό του Προέδρου, ευρίσκεται δ’ εν απαρτία παρόντων των 2/3 τουλάχιστον εκ των μελών αυτού και αποφασίζει δι’ απολύτου πλειοψηφίας των παρόντων μελών. Εν περιπτώσει ισοψηφίας υπερισχύει η ψήφος του Προέδρου. 5.Τα πρακτικά των συνεδριάσεων υπογράφονται παρά πάντων των παρόντων μελών. Καθήκοντα γραμματέως του Διοικητικού Συμβουλίου εκτελεί ο Γεν. Γραμματεύς της Εταιρείας, βοηθούμενος εν ανάγκη υπό υπαλλήλων της Εταιρείας, εφ’ όσον έχουσι προσληφθεί τοιούτοι. 6.Εις τας συνεδριάσεις του Διοικητικού Συμβουλίου δικαιούνται να παρίστανται άνευ ψήφου και οι διευθύνοντες τας Φυλακάς τας ευρισκομένας εν τη περιφερεία της Εταιρείας. Άρθρ.5.-1.Εντός του μηνός Δεκεμβρίου εκάστου έτους αι προστατευτικαί Εταιρείαι υποβάλλουν εις το Υπουργείον της Δικαιοσύνης και εις την Γενικήν Εταιρείαν Φυλακών έκθεσιν περί των πεπραγμένων και περί της εν γένει δράσεως αυτών κατά το λήξαν έτος καθώς και περί του προγράμματος, την εφαρμογήν του οποίου θέλουσιν επιδιώξει κατά το επόμενον έτος δια την καθόλου δράσιν της Εταιρείας. Το πρόγραμμα τούτο δύναται να τροποποιήται υπό του Υπουργού της Δικαιοσύνης είτε υπό της Γενικής Εταιρείας Φυλακών. 2.Ο Υπουργός της Δικαιοσύνης δύναται να ορίση όπως αποφάσεις ωρισμένης φύσεως πασών των Εταιρειών ή τινών εξ αυτών υποβάλλωνται αυτώ προς έγκρισιν προ πάσης εκτελέσεως. Άρθρ.6.-Αι Προστατευτικαί Εταιρείαι δύνανται να συνιστώσιν Επιτροπάς εις τους έκτος της έδρας αυτών Δήμους και Κοινότητας της περιφερείας των, εις ας αναθέτουσι την εκτέλεσιν ωρισμένων εντολών αναγομένων εις την επίτευξιν του σκοπού αυτών. Αι Επιτροπαί αύται αποτελούνται εκ του  Ειρηνοδίκου εφ’ όσον πρόκειται περί έδρας Ειρηνοδικείου, του Δημάρχου ή Προέδρου της Κοινότητος, του προϊσταμένου της Αστυνομικής Αρχής, ενός εκπαιδευτικού λειτουργού και δύο ή πλειόνων πολιτών η τινών εξ αυτών κατά τας περί τούτου αποφάσεις του Διοικητικού Συμβουλίου της Προστατευτικής Εταιρείας. Μέλη Άρθρ.7.-1.Το Διοικητικόν Συμβούλιον προβαίνει εις την εκλογήν και εγγραφήν των καταλλήλων προσώπων, αμφοτέρων των φύλων, ως μελών της Εταιρείας. 2.Τα μέλη της Εταιρείας πλην της καταβολής ετησίας συνδρομής, ης το ποσόν καθορίζεται δι’ αποφάσεως του Διοικητικού Συμβουλίου, συνδράμουν το έργον αυτής αναλαμβάνοντα ιδία την προστασίαν αποφυλακιζομένων κατά τα ειδικώτερον εν τω παρόντι Δ/τι και τω Εσωτερικώ Κανονισμώ εκάστης Εταιρείας οριζόμενα. 3.Το Διοικητικόν Συμβούλιον συγκαλεί τα μέλη της Εταιρείας εις δημοσίας συγκεντρώσεις, τακτικώς μεν κατά Νοέμβριον εκάστου έτους, εκτάκτως δε οσάκις κρίνει σκόπιμον. Κατά τας συγκεντρώσεις ταύτας εκτίθενται τα κατά το διαρρεύσαν χρονικόν διάστημα πεπραγμένα, αναπτύσσονται οι παρά της Εταιρείας επιδιωκόμενοι σκοποί και ακούεται ή γνώμη των μελών περί του καταλληλοτέρου τρόπου ενεργείας προς πραγμάτωσιν αυτών. 4.Πλήν των ανωτέρω τακτικών μελών το Διοικητικόν Συμβούλιον των Προστατευτικών Εταιρειών δύναται να προβαίνη εις την εκλογήν και εγγραφήν φυσικών ή νομικών προσώπων ως αρωγών μελών. Το ποσόν της συνδρομής των μελών τούτων καθορίζεται ωσαύτως δι’ αποφάσεως του Διοικ. Συμβουλίου της Προστατευτικής Εταιρείας. Διαχείρισις των πόρων της Εταιρείας Άρθρ.8.-1.Το Διοικητικόν Συμβούλιον καταρτίζει τον προϋπολογισμόν των εσόδων και εξόδων της Εταιρείας συντασσόμενον δι’ έν έτος αρχόμενον την πρώτην Ιανουαρίου και λήγον την 31ην Δεκεμβρίου εκάστου χρονολογικού έτους. Ο προϋπολογισμός υποβάλλεται προς έγκρισιν εις τον Υπουργόν της Δικαιοσύνης εντός του μηνός Δεκεμβρίου εκάστου έτους μετά της κατά το αρθρ. 5 ετησίας εκθέσεως. 2.Ωσαύτως εις τον Υπουργόν της Δικαιοσύνης υποβάλλεται προς έγκρισιν εντός του μηνός Φεβρουαρίου ο απολογισμός του προηγουμένου έτους της Εταιρείας. 3.Αντίγραφον του προϋπολογισμού και απολογισμού υποβάλλεται συγχρόνως και προς την Γεν. Εταιρείαν Φυλακών. (Μετά την σελ. 634(β) Σελ. 634,01 355-087 Εταιρείες Προστασίας Κρατουμένων - Αποφυλακιζομένων 6.Ι.ε.1α Άρθρ.9.-1.Η εις χρήματα περιουσία εκάστης Προστατευτικής Εταιρείας κατατίθεται εις την Εθνικήν Τράπεζαν ή το Ταχυδρομικόν Ταμιευτήριον, του Ταμίου μη δυναμένου να κρατή εις χείρας αυτού δια τας τρεχούσας ανάγκας της Εταιρείας ποσόν μείζον των 1000(000) δραχμών. Η ανάληψις των εν τη Τραπέζη κατατεθειμένων χρημάτων της Εταιρείας ενεργείται υπό του Ταμίου βάσει αποφάσεως του Διοικητικού Συμβουλίου. 2.Ο Ταμίας της Εταιρείας είναι προσωπικώς υπεύθυνος δια πάσαν διαχειριστικήν ανωμαλίαν, ενεργεί δε τας πληρωμάς των δαπανών επί τη βάσει χρηματικών ενταλμάτων υπογεγραμμένων υπό του Προέδρου και του Γεν. Γραμματέως. Δια πάσαν δαπάνην υπερβαίνουσαν το ποσόν των 200(000) δραχμών απαιτείται απόφασις του Διοικητικού Συμβουλίου, εάν δε η δαπάνη υπερβαίνη τας 3000 (000) δραχμάς απαιτείται και έγκρισις του Υπουργού της Δικαιοσύνης. 3.Εις ην περίπτωσιν παρίσταται ανάγκη καταβολής χρηματικού βοηθήματος μη υπερβαίνοντος τας 100(000) δραχμάς, ο Ταμίας δύναται να προβαίνη εις την πληρωμήν αυτού άνευ εντάλματος πληρωμής και επί τη βάσει μόνον σημειώματος του Προέδρου, τούτου δε απόντος ή κωλυομένου επί τη βάσει σημειώματος του Γεν. Γραμματέως ή του προς τούτο οριζομένου δι’ αποφάσεως του Διοικητικού Συμβουλίου μέλους αυτού. Τα σημειώματα ταύτα, συγκεντρούμενα, αποτελούσι τα δικαιολογητικά του προς τακτοποίησιν των ως άνω πληρωμών εκδοθησομένου μεταγενεστέρως τακτικού εντάλματος πληρωμής, όπερ, εν τη περιπτώσει ταύτη, υπογράφεται μόνον υπό του εκδόντος τα προς πληρωμήν ως άνω σημειώματα προσώπου. Αι τοίαύται δαπάναι ανακοινούνται υποχρεωτικώς εις το πρώτον Διοικητικόν Συμβούλιον μερίμνη του Προέδρου. Τα ποσά των παρ. 1-3 αναπροσηρμόσθησαν ως άνω δια του Β.Δ. 28 Ιουλ./31 Αυγ. 1951 (ΦΕΚ Α΄ 244) εν συνδυασμώ προς τον Α.Ν. 2854/1954 (τόμ. 26 σελ. 8). 4.Εις το Διοικητικόν Συμβούλιον ανακοινούνται κατά την πρώτην συνεδρίασιν εκάστου μηνός αι κατά τον προηγούμενον μήνα γενόμεναι δαπάναι δια τον προσήκοντα έλεγχον. Το Διοικητικόν Συμβούλιον δύναται να ζητήση οιανδήποτε πληροφορίαν σχετικήν με τας γενομένας δαπάνας. 5.Τα δικαιολογητικά των δαπανών και εν γένει της διαχειρίσεως των πόρων εκάστης Εταιρείας  Σελ. 634,02 355-088 διατηρούνται υποχρεωτικώς εν τω αρχείω της Εταιρείας επί μίαν δεκαετίαν. Μετά την πάροδον της προθεσμίας ταύτης δεν υπάρχει υποχρέωσις προς διατήρησιν. Το Υπουργείον της Δικαιοσύνης είτε οίκοθεν είτε αιτήσει της Γεν. Εταιρείας Φυλακών δύναται οποτεδήποτε εντός της ανωτέρω προθεσμίας να παραγγείλη την ενέργειαν διαχειριστικού ελέγχου. Προστασία αποφυλακιζομένων